Aalborg Stiftstidende, 1842-06-02
Den 28de Mai, Stænderinstitutionens Stiftelsesdag, høitideligholdtes igaar paa Skydebanen ved et Festmaaltid, hvori henimod 80 af alle Stænder og alle Aldere deeltoge. Festens Præsidium var Dhrr. Overlærer Olsen og Grosserer Omen. Den Førstnævnte udbragte den første Togst for Hs. Maj. Kongen, Repræsentanten for det Fædreland, hvortil Alle vare knyttede ved Kjærlighedens og Hengivenhedens Baand. Efterat dernæst Grosserer Omen havde udbragt en Skaal for H. K. H. Kronprindsen, blev en Sang for Stænderinstitutionen og dens Stifter afsungen, hvortil Overlærer Olsen knyttede en Skaal for denne Jnstitution, der var Grundlaget for alt det politiske Liv, der, fremkaldt ved den, lidt efter lidt var gaaet over i Nationen. Grosserer Omen udbragte derpaa en Togst for alle gode Kræfters Udvikling hos Folket, hvilken afløstes af en Skaal for Trykkefriheden af Dr. Ballin, og efter denne blev der afsungen en Sang for de nye Stænderforsamlinger, i hvis andet Vers følgende Stropher: En hist vel med Smerte vi savne "Som opveied titusind Navne", Dog smille hans Træk end fra Væggene der, At styrke, opmuntre, oplive Enhver: fremkaldte en Skaal, udbragt af Grosserer Topp for de 6 afholdte Stænderforsamlingers Præsident, Prof. Schouw. Efterat derpaa det tredie Vers af Sangen var afsungen, udbragte den samme Taler en Skaal for de fædrelandsksindede Stænderdeputerede og de sandhedskjærlige Skribenter. Etatsr. Tutein proponerede dernæst, efter et Foredrag, en Togst for gamle Danmarks Sønner, hvorpaa Cand. juris Orla Lehmann, efter i en udførlig Tale at have udviklet, hvad der skulde forstaaes ved "Danmark, udbragte en Skaal for Danmarks Frihed og Lykke, for Danmark indtil Eideren. Dernæst blev en Sang afsungen og en Skaal udbragt af Dr. Ballin for den politiske Udholdenhed, og til en Sang for Journalisterne" knyttede Overlærer Olsen en Skaal for disse og for den offentlige Mening. En Sang, hvis Titel var "Statsgjældens Afbetaling, ledsagedes af en Tale af Proc. B. Christensen, der udbragte en Togst for de Borgere, der afbetale deres Gjæld til Fædrelandet. Hosekræmmer Ravn tog dernæst Ordet for at udbringe et "Leve for Hr. Orla Lehmann, hvilket denne besvarede ved at erindre Selskabet om de fraværende Venner, man gjerne havde seet i sin Midte. Efterat derpaa Skaaler vare udbragte for Digterne af Grosserer Danckel, for Frederik den Sjettes Minde af Overlærer Olsen og for Præsidiet af Etatsraad Tutein, og efterat en Slutningssang var afsungen, endte Festen, som den var begyndt, med et Hurra for vor Konge, der vistnok vilde give Jnstitutionen den Betydning, som Tiden gjorde Krav paa, og som dens Stifter havde tilsigtet. (Brl. Td.). – J Søndags holdt en Deel af Læseforeningens Medlemmer og Nogle udenfor Samme et Maigilde paa Skydebanen Enighedsværn. Præsidenterne vare de Herrer Redacteurer Grune og Rosenhoff samt Silke- og Klædekræmmer Krarup. Hr. Grune aabnede Talernes Række med en Skaal for Kongen og Fædrelandet; dernæst udbragte han en Skaal for Kronprindsen. Hr. Siesby udbragte dernæst en Skaal for Stænderinstitutionen, "at den snart maatte bæres til Jorden og gjøre Plads for en friere Forfatning, Fred. Barfod for "Nordens Eenhed, som han sluttede med disse Ord: Tredeelt er Nordens Stammer, Men Roden er dog een, Og Kronens Løvtag samler Tilsidst hver Stammens Green."